《满江红 其四 过新城县，买得白梁米，忆亡友李宾》
清代·周之琦

一磬僧房，记月下、人来款竹。还远致、秋塍珠宝，累累盈斛。

红豆分拈花里句，胡麻共饱山中粥。更无须、乞米似平原，书成幅。

蒿里唱，当年曲。萍梗系，谁家屋。望子猷门径，凄凉心目。

过眼云烟朋辈少，打头风雪官程促。问劳劳、尘梦定何时，黄梁熟。

作者简介：周之琦（公元1782年～1862年），字稚圭，河南祥符（今河南开封）人。清嘉庆十三年（公元一八0八年）进士，改庶吉士。散馆，授编修。累官广西巡抚，疏言筑堤赈灾等事，凡数十上。道光二十六年，因病乞休。病逝于家中。周之琦工词，浑融深厚，瓣香北宋，有《金梁梦月词》二卷，《怀梦词》二卷，《鸿雪词》二卷，《退庵词》一卷，总名《心日斋词》，传于世。辑有《心日斋十六家词选》。